text: Í hesum døgum reikar ein hópur av valevnum kring alt landið og lovar bæði eitt og annað. Tey flestu eru so sera samd um at vit skulu hava skattalættar, útbúgving, gransking, sjúkrahús... og niðurstøðan tykist vera, at fyri at røkka hesum so skulu vit líka fyrst økja um uttanlandsskuldina, møguliga tøma nakrar grunnar til onkur spekulativ átøk, og so um nøkur ár, so fer hetta at síggjast aftur, helst, kanska...
text: #000000
text: Eitt valevni hjá Tjóðveldi hevur tó funnið uppá eitt heilt nýtt valagn, ella heldur valsalt. Olga Biskopstø, ið er kend fyri nógvar áhugaverdar verkætlanir, hevur í sambandi við valið gjørt hvannsalt. Smakkar framúr væl, og er ein heilt ítøkilig áminning á okkum um, at vit skulu virðismeta tað føroyska tilfeingið, samstundis sum vit gagnnýta tað burðardygt.
text: #000002
text: Olga Biskopstø hevur arbeitt nógv við fyribrigdinum slow-food, ið er ein rørsla ið gongur ímóti hópframleiðslu av liðugtgjørdum mati, serliga slíkur sum verður fluttur kring allan heim, men at matur helst skal gerast av staðbundnari vøru. Tí arbeiðir slow-food rørslan við at stuðla uppundir framleiðslu av bæði avgrøði og alidjórum ið hóska til staðbundna samfelagið.
text: #000003
text: Er tað nakað ið okkum føroyingum ikki trýtur, so er tað matvøra. Gerast vit sjálvstøðug, so er eingin vandi fyri at vit doyggja í hungri – men um illa vil til, so kanska vit ikki hava ráð at innflyta so nógv av ídnaðarmati. Tað hevði so bara verið til frama fyri føroysku fólkaheilsuna.
text: #000004
text: This site uses Akismet to reduce spam. Learn how your comment data is processed.
text: #000007